Publication: Magyar Közlöny
Issue: MK-2001-25 (Year: 2001, Number: 25)
Era: 1990-2004
Section: Melléklet a 16/2001. (III. 3.) FVM rendelethez
Paragraph Index: 2573

i) a trágyaszán vonókötelével kapcsolatos munkabiztonsági előírásokat. 4.21.2. A homlokrakodó gép kezelője trágyarakodás közben az istállóból ki-, illetve beközlekedéskor köteles figyelmeztető hangjelzést adni. 4.21.3. Az istállónak abban a részében, ahol a kitrágyázó gép üzemel, a gépkezelőn kívül más személynek tartózkodni nem szabad. 2001/125. szám 4.22. Méhészetre vonatkozó rendelkezések 4.22.1. A méhszúrásra érzékeny, allergiás személyeket méhészetben nem szabad foglalkoztatni. 4.22.2. A méhek kezelése alkalmával egyéni védőeszközöket és védőruházatot (arcvédő sisak, kesztyű, füstölő stb.) kell használni. 4.22.3. A vándorlás megkezdése előtt a röpnyílásokat biztonságosan le kell zárni. 4.22.4. A vándorláshoz, megfelelő felszereléssel ellátott, a közlekedésbiztonságnak megfelelő, a külön jogszabályban (8.2.32.) foglaltak szerinti vándorbódét kell biztosítani. A felszerelés a technológiai műveletek végzéséhez szükséges eszközökön kívül a szükséges szerszámokat, a 4.22.2. pontban meghatározott védőeszközöket és a kiszabadult méhek megfékezésére szolgáló eszközöket (vízfecskendő, karbolos rongy stb.) tartalmazzon. 4.22.5. A kaptárak járművön történő szállításkor elmozdulás és leesés ellen rögzítettek legyenek. 4.22.6. Vándoroltatáskor feltűnő helyen és módon jelezni kell a méhek jelenlétét.

Source: https://magyarkozlony.hu/hivatalos-lapok/f12a15c26e7905a210c0a766fa1c1f80f5b1ca01/dokumentumok/5cbb7dc582d58c0475bfce93d65ab4143190577e/letoltes